**Obec Čirč**

*Obecný úrad Čirč, Čirč 208, PSČ: 065 42 Čirč, IČO: 00329835*

**vyhlasuje**

**OBCHODNÚ VEREJNÚ SÚŤAŽ**

*podľa § 281 až § 288 nasl. zákona č. 513/1991 Zb. Obchodného zákonníka v znení neskorších predpisov*

*a podľa § 9a ods. 1 písm. a) zákona č.138/1991 Zb. o majetku obcí v znení neskorších predpisov*

**na predaj nehnuteľnosti**

**Identifikácia vyhlasovateľa**

**Názov: obec Čirč**

**Sídlo: Čirč 208, 065 42 Čirč**

**IČO: 00329835**

**Bankové spojenie: VÚB banka**

**IBAN: SK42 0200 0000 0000 1512 7602**

**Štatutárny orgán: Michal Didik**

**Kontaktná osoba: Michal Didik**

**Telefón: 0905 575 840**

**A) Predmet obchodnej verejnej súťaže:**

Nehnuteľnosť nachádzajúca sa v obci Čirč, okres Stará Ľubovňa, v katastrálnom území Čirč, ktorá je vedená v katastri nehnuteľností Katastrálnym odborom Okresného úradu Stará Ľubovňa, na liste vlastníctva č. 418, a **to**:

* **novovytvorený pozemok – parcela registra „C“ číslo 230/1 o výmere 300 m2, druh pozemku – orná pôda**, ktorý vznikol odčlenením od pôvodného pozemku parcely registra KN-E č 1506/1, o výmere 558 m2, druh pozemku – záhrada a to na základe Geometrického plánu č. 14/2024, vyhotovenom Michalom Kerbčárom, Čirč 120, 065 42 Čirč, IČO: 34 313 532, zo dňa 04.03.2024, autorizačne overenom Ing. Pavlom Basaríkom dňa 05.03.2024 a úradne uverenom Ing. Jarmilou Firmentovou dňa 15.03.2024, pod číslom G1-206/2024.

*(ďalej len „Nehnuteľnosť“).*

**B) Minimálna kúpna cena:**

Minimálna kúpna cena nehnuteľnosti je stanovená vo výške **10,00 €/1 m2** t. j. celková minimálna cena **desať Eur.**

**C) Termín a miesto predkladania návrhov:**

1. Návrhy do obchodnej verejnej súťaže sa podávajú do elektronickej schránky obce Čirč alebo v listinnej podobe, ak záujemca nemá aktivovanú elektronickú schránku.

2. Ak navrhovateľ nemá zriadenú elektronickú schránku, súťažné návrhy spolu s dokladmi, ktoré sú súčasťou návrhu je potrebné doručiť v písomnej forme v zalepenej obálke, na ktorej bude uvedené:

* Presná a úplná **adresa odosielateľa – navrhovateľa**,
* heslo **„Obchodná verejná súťaž Čirč“**
* označenie **„Neotvárať“**
* adresa príjemcu: **Obec Čirč**

Obecný úrad Čirč

Čirč 208

065 42 Čirč

Na predloženie súťažných návrhov sa stanovuje termín **do 01. 11. 2024 do 12.00 hod.**

**D) Podmienky súťaže:**

1. Návrh kúpnej zmluvy (príloha č. 1 podmienok súťaže), ktorý po doplnení zo strany navrhovateľa bude obsahovať aj tieto **náležitosti**:

* Označenie navrhovateľa meno, priezvisko, titul, rodné priezvisko, trvalé bydlisko, podpis fyzickej osoby, telefonický kontakt
* Číselné a slovné vyjadrenie navrhovanej celkovej kúpnej ceny nehnuteľnosti.
* Podpis osoby, resp. osôb oprávnených konať v mene navrhovateľa.

1. **Prílohou** súťažného návrhu je:

* Čestné vyhlásenie navrhovateľa, že nemá žiadne nesplatené záväzky voči vyhlasovateľovi súťaže a jeho organizáciám a zariadeniam. čestné vyhlásenie navrhovateľa, že nemá neuhradené záväzky voči vyhlasovateľovi, že si nie je vedomý žiadneho možného konfliktu záujmov, najmä že neexistuje skutočnosť, ktorá by mohla byť považovaná za ohrozenie nestrannosti a nezávislosti súťaže,
* Údaje potrebné na vyžiadanie výpisu z obchodného registra, prípadne iného registra a čestné vyhlásenie navrhovateľa, že počas súťaže nebolo proti nemu začaté konkurzné konanie alebo reštrukturalizácia, nebol proti nemu pre nedostatok majetku zamietnutý návrh na vyhlásenie konkurzu.

1. Súťažné návrhy musia byť **písomné** a **vyhotovené** v slovenskom jazyku alebo v inom jazyku s úradne overeným prekladom. Akceptovateľný je len navrhovateľom **podpísaný návrh kúpnej zmluvy**. Ak sú doklady, ktoré sú priložené k súťažnému návrhu v inom ako v slovenskom jazyku, musia byť úradne preložené do slovenského jazyka.
2. Manželia sú oprávnení podať návrhy v rámci vyhlásenej obchodnej súťaže **výlučne spoločne.**
3. Návrh zmluvy bude predložený v **štyroch vyhotoveniach.**
4. Návrh zmluvy sa podáva v **predpísanej forme**, ktorá je prílohou vyhlásenej obchodnej verejnej súťaže. Záväzný vzor návrhu kúpnej zmluvy je dostupný na internetovej stránke obce: <http://www.circ.sk/>
5. Navrhovateľ je povinný za jednotlivý návrh kúpnej zmluvy uhradiť vyhlasovateľovi **paušálnu náhradu výdavkov** vyhlasovateľa súvisiacich so súťažou, a to vo výške 16,50 €. Paušálnu náhradu výdavkov uhradí navrhovateľ spolu s podaním návrhu kúpnej zmluvy, najneskôr však do termínu uzávierky, v hotovosti do pokladne vyhlasovateľa na Obecnom úrade obce Čirč, Čirč 208, 065 42 Čirč alebo bezhotovostne bankovým prevodom na účet vyhlasovateľa: číslo účtu: SK42 0200 0000 0000 1512 7602, bankové spojenie: VÚB banka a.s. Variabilný symbol – rodné číslo fyzickej osoby alebo IČO navrhovateľa právnickej osoby. Paušálna náhrada sa súťažiteľom nevracia.
6. Navrhovateľ je povinný za návrh kúpnej zmluvy uhradiť **zábezpeku** vo výške 1000,- €. Zábezpeku uhradí navrhovateľ spolu s podaním návrhu kúpnej zmluvy, najneskôr však do termínu uzávierky, bezhotovostne bankovým prevodom na účet vyhlasovateľa: číslo účtu: **SK45 0200 0000 0044 9810 5253**bankové spojenie: vúb banka, Variabilný symbol – rodné číslo fyzickej osoby alebo IČO právnickej osoby navrhovateľa.. Neúspešným súťažiteľom vyhlasovateľ vráti zábezpeku v lehote 15 dní odo dňa vyhodnotenia obchodnej verejnej súťaže alebo odo dňa zrušenia obchodnej verejnej súťaže.
7. **Náklady (správny poplatok)** spojené s podaním **návrhu na vklad** vlastníckeho práva do katastra nehnuteľností **uhradí kupujúci** pri podpise kúpnej zmluvy. Návrh na vklad vlastníckeho práva do katastra nehnuteľností bude podaný predávajúcim po zaplatení celkovej kúpnej ceny na účet predávajúceho.
8. Navrhovatelia **nemajú nárok na náhradu nákladov** spojených s účasťou na súťaži.
9. Každá zmena alebo doplnenie návrhu **pred termínom uzávierky súťaže**, musí byť písomne doručená spôsobom určeným na predkladanie návrhov.
10. Navrhovatelia môžu dodatočne dopĺňať alebo meniť návrh **po uplynutí lehoty** na predkladanie návrhov len na základe výzvy vyhlasovateľa a v ním stanovenej lehote.
11. Návrh zmluvy doručený po stanovenom termíne, resp. návrh, v ktorom nebude splnená niektorá zo stanovených podmienok súťaže, nebude do súťaže zaradený. Predložené návrhy **nemôžu obsahovať alternatívne návrhy**.
12. Všetky súťažné návrhy vyhlasovateľ súťaže zverejňuje do 10 pracovných dní od uplynutia lehoty na predkladanie súťažných návrhov, po dobu minimálne 30 dní, na úradnej tabuli a na webovom sídle.
13. **Termín uzatvorenia kúpnej zmluvy** je najneskôr do 30 dní odo dňa podpisu Protokolu o výsledku obchodnej verejnej súťaže členmi komisie na posudzovanie súťažných návrhov. V prípade, že do desiatich kalendárnych dní od vyzvania na uzatvorenie zmluvy víťaz súťaže neuzatvorí túto zmluvu v zmysle podaného návrhu, stráca nárok na uzatvorenie kúpnej zmluvy.
14. Navrhovatelia podaním návrhu zároveň vyjadrujú písomný **súhlas so spracovaním osobných údajov** v súlade so zákonom č. 18/2018 Z. z. o ochrane osobných údajov na účel prerokovania, rozhodnutia o výsledku verejnej súťaže a jeho zverejnenia, a na účel uzavretia zmluvy a jej zverejnenia v súlade so zákonom č. 211/2000 Z. z. o slobodnom prístupe k informáciám (zákon o slobode informácií) v znení neskorších predpisov.
15. Súťaž je platná, ak sa na nej zúčastní najmenej jeden navrhovateľ, ktorý splnil podmienky súťaže.

**E) Obhliadka nehnuteľností:**

Obhliadku nehnuteľností je možné dohodnúť na telefónnom čísle: 0905 575 840

**F) Vyhodnotenie súťažných návrhov:**

* Obec Čirč označí došlé návrhy, dátumom a hodinou doručenia a zabezpečí, aby zostali zalepené do doby otvárania návrhov.
* Otváranie a vyhodnotenie súťažných návrhov sa uskutoční na zasadnutí súťažnej komisie zloženej z troch poslancov obecného zastupiteľstva obce Čirč.
* Pred otvorením prvého súťažného návrhu oznámi predseda komisie počet došlých návrhov a skontroluje neporušenosť obálok. Návrhy doručené po uplynutí lehoty na predkladanie súťažných návrhov sa otvárať nebudú. Návrh, v ktorom nebude splnená niektorá z podmienok súťaže, nebude do súťaže zaradený.
* O otváraní obálok a vyhodnotení súťaže sa spíše protokol, do ktorého sa uvedú mená a bydliská navrhovateľov, či návrhy obsahujú všetky požadované náležitosti, ponúkané ceny spôsob hodnotenia a výsledok hodnotenia. Členovia komisie vyhlásia poradie návrhov a podpíšu protokol.

**G) Zo súťaže sa vylučujú:**

* súťažné návrhy, ktoré **neobsahujú všetky požadované údaje** uvedené v podmienkach súťaže,
* **nespĺňajú podmienky súťaže**,
* návrhy navrhovateľov, ktorí majú akékoľvek finančné **záväzky** po lehote splatnosti a iné záväzky po uplynutí lehoty na plnenie voči vyhlasovateľovi súťaže alebo jeho organizáciám a zariadeniam,
* návrhy navrhovateľov, v ktorých vyhlasovateľ súťaže zistí, že navrhovateľ uviedol **nepravdivé údaje** v návrhu do súťaže alebo v jeho prílohách.

**H) Práva vyhradené vyhlasovateľom súťaže:**

1. Vyhlasovateľ si vyhradzuje právo:

1. **odmietnuť** všetky predložené návrhy k všetkým pozemkom a ukončiť súťaž ako neúspešnú bez výberu návrhu,
2. **meniť** uverejnené podmienky súťaže,
3. **zrušiť súťaž**,
4. **zrušiť súťaž len vo vzťahu k niektorej z nehnuteľností**/nehnuteľnostiam, ktoré sú predmetom súťaže
5. pri formálnych nedostatkoch návrhu, ktoré nemenia jeho obsah, **vyzvať navrhovateľov na doplnenie a vykonanie opravy**,
6. **predlžiť lehotu** na vyhlásenie výsledku súťaže.

2. Vyhlasovateľ súťaže môže podľa bodu 1 písm. a) tohto Oddielu podmienok súťaže odmietnuť všetky predložené súťažné návrhy, a to bez ohľadu na to, či spĺňajú podmienky súťaže. Vyhlasovateľ súťaže oznámi odmietnutie predloženého súťažného návrhu navrhovateľovi a zrušenie súťaže bez výberu súťažného návrhu do 2 *(slovom dvoch)* pracovných dní **odo dňa termínu vyhodnocovania súťažných návrhov.** Zrušenie súťaže vyhlasovateľ súťaže zároveň oznámi spôsobom, ktorým vyhlásil súťaž.

3. Vyhlasovateľ súťaže môže podľa bodu 1 písm. b) tohto Oddielu podmienok súťaže súťažné podmienky meniť, alebo doplniť, do uplynutia lehoty určenej na predkladanie súťažných návrhov, pričom zmenu alebo doplnenie oznámi rovnakým spôsobom, akým bola vyhlásená súťaž. Zmenu, alebo doplnenie, podmienok súťaže oznámi vyhlasovateľ súťaže spôsobom, ktorým vyhlásil súťaž.

4. Vyhlasovateľ súťaže pri výzve na odstránenie formálnych nedostatkov súťažného návrhu podľa bodu 1 písm. c) tohto Oddielu podmienok súťaže poskytne dotknutému navrhovateľovi lehotu najviac 2 *(slovom dvoch)* pracovných dní na vykonanie opravy. Ak navrhovateľ súťažného návrhu formálne nedostatky v tejto lehote neodstráni, vyhlasovateľ súťaže súťažný návrh bez ďalšieho odmietne.

**I) Kritériá na vyhodnotenie súťažných návrhov:**

* Vyhlasovateľ si vyhradzuje právo vybrať najvhodnejší súťažný návrh. Pri posudzovaní najvhodnejšieho návrhu sa vyhlasovateľ bude riadiť týmito kritériami:
* Súťažný návrh s najvyššou navrhovanou kúpnou cenou získa 10 bodov. Každý ďalší súťažný návrh s nižšou navrhovanou kúpnou cenou získa o bod menej.
* Komisia pre vyhodnotenie súťaže vyhodnotí súťažné návrhy podľa uvedených kritérií a určí poradie navrhovateľov.
* Vyhlasovateľ oznámi výsledky súťaže každému z účastníkov súťaže písomne listom odovzdaným pošte na doručenie alebo cez elektronickú schránku, ak ju má zriadenú alebo osobne do **15.11.2024.**

**J) Bližšie informácie:**

* Michal Didik, starosta obce, t. č. 0905 575 840
* e-mail: obeccirc@gmail.com

**Príloha**:

1. *Vzor návrhu kúpnej zmluvy*- dostupné na http://www.circ.sk/

Michal Didik

starosta obce

Dátum vyvesenia: 30. 09. 2024 Dátum zvesenia: 15.10.2024

odtlačok pečiatky, podpis: odtlačok pečiatky, podpis: